section_heading: Prvi svjetski rat
paragraph_text: Na početku Prvog svjetskog rata Bernhardi je reaktiviran, te postaje zamjenikom zapovjednika V. korpusa koji se na Zapadnom bojištu nalazio u sastavu 5. armije kojom je zapovijedao prijestolonasljednik Vilim. S navedenim korpusom sudjeluje u Graničnim bitkama. U rujnu 1915. Bernhardi postaje zapovjednikom 49. pričuvne divizije koja se nalazila na Istočnom bojištu s kojom sudjeluje u gonjenju ruskih snaga nakon proboja u ofenzivi Gorlice-Tarnow.